Килиан Мбаппе
Килиан Мбаппе Лоттен (; 20-декабрь 1998, Париж, Франция) ― француз футболчусу, «Пари Сен-Жермен» клубунун жана Франция курама командасынын чабуулчусу.

2016/17 сезонунда Франция чемпионатынын мыкты жаш футболчусу аталган. 2018-жылдын дүйнө чемпиону жана мыкты жаш футболчу, жылдын француз футболчусу.

Карьера

Клубдук карьера 
Профессионалдык карьерасын 17 жашында «Монако» клубунда баштаган. Биринчи жолу 2015-жылдын 2-декабрында Франция чемпионатынын 88-мүнөтүндө "Кан" командасына каршы оюн талаасына Фабиу Коэнтраунун ордуна чыккан. Сегиз күндөн кийин ал Еврокубокто дебют жасап, Европа Лигасынын алтынчы турунда «Тоттенхэмге» каршы ойногон. Бул жолугушууда ал өзүнүн эффективдүү пасы менен өзгөчөлөндү.

2016-17-жылкы сезондо «Монако» Чемпиондор Лигасынын жарым финалына чейин жеткен. Бул команданын ийгилигине чоң салым кошкон Мбаппе буга чейин Европада таанылып, эски континенттин бир нече гигант клубдары аны өз катарына кошууну каалашарын билдиришкен.

Кийинки сезондо Мбаппе «Пари Сен-Жерменге» ижарага берилген. Эми ал Неймар менен чогуу ойногон. Бирок еврокубоктарда команда 1/8 финалдан ары өтө алган жок. Мбаппе Франция чемпионатында 27 беттеш өткөрүп, 13 гол киргизген. Сезон аяктагандан кийин Париж клубу акыры аны сатып алды.

Улуттук курама 
Ал улуттук курамада биринчи жолу 2017-жылы ойногон. 2018-жылдагы дүйнө чемпионатынын 2-турунда Перунун дарбазасына гол киргизип, эсепти ачкан. Ал 1/8 финалда Аргентинанын дарбазасына эки гол киргизген (4:3). Финалда Хорватиянын дарбазасына да гол киргизген.

Мбаппе турнирдин мыкты жаш оюнчусу аталды.

Жетишкендиктер

Командада иштөө 
 Монако
 Франция чемпиону: 2016/17

 Пари Сен-Жермен
 Франция чемпиону: 2017/18, 2018/19, 2019/20
 Франция Лига Кубогу: 2017/18, 2019/20
 Франция Кубогу: 2017/18, 2019/20
 Франция Суперкубогу: 2019

Шилтемелер 

Футболчулар